Қаңтардағы ҰБТ-да ең жоғарғы балл 135 болды
DATE: 15:51, 24 Ақпан 2022 | GMT +5
TITLE: Қаңтардағы ҰБТ-да ең жоғарғы балл 135 болды
URL: https://kaz.inform.kz/news/kantardagy-ubt-da-en-zhogargy-ball-135-boldy_a3903782/
META: DATE: 15:51, 24 Ақпан 2022 | GMT +5
TOTAL WORDS: 170
AUTHOR(S):
TEXT: Министрліктің мәліметінше, қаңтардағы ұлттық бірыңғай тестілеуге барлығы 102 мыңға жуық адам қатысты. Оның ішінде түлектердің 78, 3%-ы қазақ тілінде, 21, 5%-ы орыс тілінде, 0, 16%-ы ағылшын тілінде тестілеуден өтті. Қаңтар айындағы ҰБТ-ға ерекше білім беруді қажет ететін 99 бала қатысты. Былтыр осы кезеңде көру, есту, тірек-қимыл аппараты бұзылған 33 талапкер тест тапсырған болатын. Айта кететіні, биыл алғаш рет ерекше қажеттігі бар түлектерге тестілеу тапсырмаларын орындау үшін негізгі 240 минуттан бөлек, тағы қосымша 40 минут уақыт берілді. Сонымен қатар осы түлектер үшін сызбаларсыз, диаграммаларсыз және схемаларсыз тест нұсқалары арнайы әзірленді. «Қаңтардағы ҰБТ биылғы 25 қаңтар мен 22 ақпан аралығында 42 өңірлік тестілеу орталығында өтті. Тестілеу осымен екінші жыл қатарынан электронды форматта жүргізіліп келеді. Тестілеу кезінде талапкерлер сұрақтарға қайта орала алады және қағаз бланк толтыруға уақыт жұмсамайды. Осылайша, ҰБТ нәтижелері жақсарып, орташа балл айтарлықтай өсті. Сондай-ақ электронды формат тестілеудің ашықтығын қамтамасыз етуге мүмкіндік берді. Орнатылған камералардың арқасында тестілеу кезінде ереже бұзу фактілері де айтарлықтай азайды. Түлектердің басым бөлігі өзіне және өз біліміне сенетіні қуантады», – дейді Ұлттық тестілеу орталығының директоры Руслан Емелбаев
